**Συγχαρητήριο Μήνυμα του Δημάρχου Αγίου Νικολάου**

**κ. Αντώνη Ζερβού**

**στους επιτυχόντες των Πανελλαδικών Εξετάσεων**

Τα συγχαρητήριά του προς τους επιτυχόντες μαθητές των Πανελλαδικών Εξετάσεων, εξέφρασε με σημερινό μήνυμα του (27/7) ο Δήμαρχος Αγίου Νικολάου, κ. Αντώνης Ζερβός.

Συγκεκριμένα όπως αναφέρει :

“Θέλω να συγχαρώ τους μαθητές και τις μαθήτριες των σχολείων του Δήμου Αγίου Νικολάου αλλά και όλης της Ελλάδας, που πέτυχαν την εισαγωγή τους στα Τριτοβάθμια Εκπαιδευτικά Ιδρύματα της χώρας μας.

Εύχομαι η επιτυχία αυτή να είναι απλά η αρχή πολλών άλλων που θ΄ ακολουθήσουν κατά τη διάρκεια της ακαδημαϊκής και αργότερα της επαγγελματικής τους ζωής.

Συγχαρητήρια στους γονείς και στους εκπαιδευτικούς, η συμβολή των οποίων όπως γνωρίζουμε, είναι πάντα καθοριστική.

Συγχαρητήρια όμως αξίζουν και στους μαθητές που φέτος προσπάθησαν αλλά δεν τα κατάφεραν. Πάντα υπάρχει μία δεύτερη ευκαιρία ή μία εναλλακτική επιλογή. Πρέπει να γνωρίζουν ότι ο αγώνας για την πρόοδο και την μόρφωση παραμένει ανοικτός.

Τα όνειρα και οι στόχοι μπορούν πάντα να πραγματοποιηθούν, όταν η θέληση είναι μεγάλη.

Καλή πρόοδο με υγεία, επιτυχίες και συνεχή πνευματική και επιστημονική ανέλιξη” !